Апошнім часам сустрэчам Лукашэнкі і Пуціна аддаецца вялікая ўвага палітызаванай публікі. Ня столькі таму, што ў беларуска-расейскіх адносінах набралася багата спрэчных пытаньняў. Яны былі заўсёды. Цікавасьць да гэтых самітаў падаграецца тымі алярмісцкімі прагнозамі пра змрочны лёс беларускай незалежнасьці, якія нагнятаюцца расейскімі мэдыямі і экспэртамі. Таму ўсе чакалі, што ў Сочы-1, Сочы-2, Душанбэ будуць прыняты нейкія важныя рашэньні. Цяпер вось усе скіравалі позіркі на Магілёў.